
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 815 

_____ _ — 6 Αυγούστου 1998 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 6574 

Ψήφιση Οργανισμού Εσωτερικής Υπηρεσίας της Δημοτι¬ 
κής Επιχείρησης Ύδρευσης - Αποχέτευσης και Καθα¬ 
ριότητας Ίου Νομού Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις 

α) του Π.Δ. 103/98 «Σύσταση ενιαίας επιχείρησης ύ¬ 
δρευσης - αποχέτευσης και καθαριότητας Ίου» (Φ.Ε.Κ. 
97/Α/5.5.98) 

β) το άρθρο 7 του Ν. 1069/80 «περί κινήτρων για την ί¬ 
δρυση επιχειρήσεων ύδρευσης και αποχέτευσης» 

γ) το άρθρο 6παρ.14του Ν. 2307/95 

δ) τον Ν. 2503/97 

2. Την αριθμ. 1/98 απόφαση του Διοικητικού Συμβουλί¬ 
ου της Δημοτικής Επιχείρησης Ύδρευσης - Αποχέτεσης 
και Καθαριότητας Ίου 

3. Την αριθμ. 102/98 γνώμη του Δημοτικού Συμβουλίου 
Ιητών, αποφασίζουμε: 

Ότι είναι νόμιμη η 1/98 απόφαση του Διοικητικού Συμ¬ 
βουλίου της Δημοτικής Επιχείρησης Ύδρευσης - Αποχέ¬ 
τευσης και Καθαριότητας Ίου με την οποία συντάχθηκε ο 
Οργανισμός Εσωτερικής Υπηρεσίας όπως παρακάτω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΔΕΥΑΚ ΙΟΥ 
Άρθρο 1 

Αντικείμενο Ο.ΕΎ. 

1. Το πάσης φύσεως προσωπικό της επιχείρησης διέπε- 
ταιαπότονπαρόνταΟ.Ε.Υ. Ειδικότερα ο Ο.ΕΎ. καθορίζει 
την οργάνωση, τη σύνθεση και την αρμοδιότητα των υπη¬ 
ρεσιών, τον αριθμό των θέσεων του πάσης φύσεως προ¬ 
σωπικού αναλόγως προς τις ανάγκες της επιχειρήσεως, 
την κατά μισθολογικά κλιμάκια κατανομή των θέσεων αυ¬ 
τών κατά ομάδα ειδικοτήτων και αναλόγως της βαθμίδος 
εκπαιδεύσεως, τις αποδοχές, τον τρόπο προσλήψεως και 
απολύσεως και το αρμόδιο όργανο (αρθρ. 7 Ν. 1069/80) 
ως και κάθε άλλο θέμα σχετικό με την υπηρεσιακή κατά¬ 
σταση του προσωπικού. 

2. Το κατά την προηγούμενη παράγραφο προσωπικό 
της επιχειρήσεως συνδέεται μετ’ αυτής με σύμβαση ερ¬ 


γασίας ιδιωτικού δικαίου και δημοσίου δικαίου για τους ή¬ 
δη μεταταχθέντες από τον Δήμο Ιητών (άρθρο 7 Ν. 
1069/80). 

Άρθρο 2 

Περιπτώσεις προσλήψεων 

Η πρόσληψη προσωπικού με σύμβαση εργασίας ιδιωτι¬ 
κού δικαίου από την επιχείρηση επιτρέπεται: 

α. Προς πλήρωση των δια του παρόντος οργανισμού ε¬ 
σωτερικής υπηρεσίας (ΟΕΥ) προβλεπομένων θέσεων και 
β. Προς κάλυψη παροδικών αναγκών. 

Άρθρο 3 

Βασική Διάρθρωση ΔΕΥΑΚΙ 
Η οργάνωση της επιχείρησης διαρθρούται ως κάτωθι: 
α. Διοικητικό Συμβούλιο 
β. Διευθυντής ΔΕΥΑΚΙ 
γ. Οικονομική και Διοικητική Υπηρεσία 
δ. Τ εχνική Υπη ρεσία 

Αρθρο 4 

Αρμοδιότητες Διευθυντή ΔΕΥΑΚΙ 

1. Τα καθήκοντα, τα δικαιώματα και οι αρμοδιότητες εν 
γένει του Διευθυντού ορίζονται ως ακολούθως: 

Α. Τα απορρέοντα από τις διατάξεις του Ν. 1069/80 
(ΦΕΚ 191/80) που είχε ο γενικός διευθυντής. 

Β. Η επίλυση αμφισβητήσεως περί την αρμοδιότητα κά¬ 
θε υπηρεσίας. 

Γ. Η ρύθμιση θεμάτων που αναφέρονται στην καλή λει¬ 
τουργία της επιχειρήσεως, την οργάνωσή της και τις σχέ¬ 
σεις με τους πολίτες στα θέματα της παροχής των υπη¬ 
ρεσιών της προς αυτούς, ή τις υποχρεώσεις αυτών προς 
την επιχείρηση. 

2. Στον Διευθυντή υπάγεται και η γραμματεία δ/νσεως 
που οι αρμοδιότητες ορίζονται ως ακολούθως: 

Α. Τήρηση του αρχείου δ/ντού ΔΕΥΑΚΙ 
Β. Δακτυλογράφηση αλληλογραφίας και αναφορών 
δ/ντή. 

Γ. Της συγκέντρωσης των αναγκαίων στοιχείων προς ε¬ 
νημέρωση του προέδρου και των μελών του Δ.Σ. και της 
εν γένει προπαρασκευής των θεμάτων προς εκπλήρωση 
των καθηκόντων αυτών, της εν γένει αλληλογραφίας της 
μετά των υπηρεσιών και κοινού επικοινωνίας αυτών. 

Δ. Της καταχωρήσεως των αποφάσεωντου διοικητικού 
συμβουλίου σε ειδικό βιβλίο που αριθμείται, μονογραφεί¬ 
ται και θεωρείται από τον πρόεδρο του Δ.Σ. 

Ε. Της κοινοποιήσεως των αποφάσεωντου Δ.Σ., ως και 
κάθε εργασία σχετικής με την συγκρότηση, λειτουργία 
κλπτου Δ.Σ. 

Ζ. Την προπαρασκευή των θεμάτων για την άσκηση των 
αρμοδιοτήτων του δ/ντή υπηρεσιών. 

Η. Κάθε εργασίας σχετικής με την εξάσκηση των αρμο¬ 
διοτήτων του δ/ντή υπηρεσιών. 

Θ. Οι δημόσιες σχέσεις της επιχείρησης. 

Άρθρο 5 

Διάθρωση - αρμοδιότητες Οικονομικής 
και Διοικητικής Υπηρεσίας 

Την οικονομική και διοικητική υπηρεσία απαρτίζουν τα 
κάτωθι τμήματα και γραφεία: 

1. Τμήμα Διοικητικό 

2. Τμήμα Οικονομικό 

Του οικονομικού και διοικητικού τμήματος προίσταται ο 
προϊστάμενος οικονομικής και διοικητικής υπηρεσίας. 

Στην αρμοδιότητα του Διοικητικού τμήματος περιλαμ¬ 
βάνονται: 

1. Η εν γένει υπηρεσιακή κατάσταση του προσωπικού. 

2. Οι αποδοχές, χορήγηση επιδομάτων, οδοιπορικά έ¬ 
ξοδα κλπ του προσωπικού. 

3. Η υπερωριακή απασχόληση και αμοιβή, υγειονομική 
περίθαλψη και νοσηλεία του προσωπικού. 

4. Κάθε θέμα συναφές με την εν γένει υπηρεσιακή κα¬ 
τάσταση του προσωπικού. 

5. Η διακίνηση της εισερχόμενης αλληλογραφίας. Η 
διεκπεραίωση της εξερχόμενης αλληλογραφίας. 

6. Η οργάνωση, ταξινόμηση, τήρηση κλπ του γενικού 
αρχείου. 

7. Η τήρηση των φακέλων δικαστικών υποθέσεωντης ε- 
πιχειρήσεως. 

8. Η αποστολή των κάθε είδους λογαριασμών προς 
τους καταναλωτές της ΔΕΥΑΚΙ. 

9. Ενημέρωση του ταμείου σχετικά με την αποστολή 
τωνλογ/μών. 

10. Αποδοχή ειδοποιήσεων σχετικών με βλάβες στα συ¬ 
στήματα ύδρευσης και αποχέτευσης και προώθησης 
τους προς το τμήμα λειτουργίας και συντήρησης. 

11. Παραλαβή αιτήσεως για νέες συνδέσεις ή επεκτά¬ 
σεις των συστημάτων ύδρευσης, αποχέτευσης και προώ¬ 
θηση τους προς τα αρμόδια γραφεία του τομέα τεχνικής 
διαχείρισης. 

12. Τήρηση βιβλίου νέων παροχών, βιβλίου διακοπών 
και μητρώο καταναλωτών. 

13. Αποστολή απαντήσεως στις κάθε είδους αιτήσεις 
των καταναλωτών της ΔΕΥΑΚΙ. 

14. Γενική αρμοδιότητα για διευκόλυνση των κατανα¬ 
λωτών στις συναλλαγές τους με τη ΔΕΥΑΚΙ. 

15. Αποστολή ενημερωτικών εντύπων προς τους κατα¬ 
ναλωτές της ΔΕΥΑΚΙ και έκδοση ανακοινώσεων της επι¬ 
χείρησης μέσοτων ραδιοφωνικών σταθμών ή του τοπικού 
τύπου. 

Κάθε εργασία που ήθελε ανατεθεί σ’ αυτό από δ/ντή υ¬ 
πηρεσιών και προϊστάμενο της υπηρεσίας. 

Στην αρμοδιότητα του οικονομικού τμήματος περιλαμ¬ 
βάνονται: 

1. Τήρηση όλων των απαιτούμενων από το εφαρμοζό¬ 


μενο σύστημα λογιστικών βιβλίων και λογαριασμών για 
την παρακολούθηση της οικονομικής διαχείρισης και του 
πάγιου κεφαλαίου της ΔΕΥΑΚΙ. 

2. Σύνταξη όλων των περιοδικά απαιτουμένων λογιστι¬ 
κών καταστάσεων (πχ. Ισοζύγιο, ισολογισμοί κλπ) και α¬ 
ναφορών για την πληροφόρηση της διοίκησης και των κα¬ 
ταναλωτών της ΔΕΥΑΚΙ σχετικά με την διαχείριση και την 
οικονομική θέση της επιχείρησης. 

3. Τήρηση του συστήματος οικονομικής κοστολόγησης 
των παρεχομένων υπηρεσιών. 

4. Έκδοση των κάθε είδους λογ/μώντων καταναλωτών 
της ΔΕΥΑΚΙ. 

5. Εκκαθάριση, έλεγχος και έκδοση των σχετικών ε¬ 
νταλμάτων πληρωμής για τις κάθε είδους δαπάνες της 
ΔΕΥΑΚΙ. 

6. Παρακολούθηση της εξέλιξης του οικονομικού προ¬ 
γράμματος της ΔΕΥΑΙ και ενημέρωση του δ/ντή ΔΕΥΑΚΙ. 

7. Λήψη ενδείξεων υδρομετρητών. 

8. Βεβαίωση και είσπραξη εσόδων. 

9. Πληρωμές δαπανών. 

10. Τήρηση βιβλίων ταμείου. 

11. Παρακολούθηση τραπεζικών λογ/μών καταθέσεων 

12. Μηχανογραφική υποστήριξη όλων των λειτουργιών 
της ΔΕΥΑΚΙ σύμφωνα με τις συγκεκριμένες μηχανογρα¬ 
φικές εφαρμογές. 

13. Μέριμνα για την συντήρηση του εγκατεστημένου 
μηχανογραφικού εξοπλισμού και διατύπωση εισηγήσεων 
για τις αναγκαίες επεκτάσεις του σε μηχανήματα και λο¬ 
γισμικό. 

14. Τήρηση των βιβλίων καταμέτρησης και ενημέρωση 
με κάθε μεταβολή. 

15. Έκδοση λογαριασμών, ήτοι α. Παραλαβή και έλεγ¬ 
χος καταμετρήσεων και έκδοση των λογαριασμών ύ¬ 
δρευσης - αποχέτευσης. Β. Μέριμνα για την αποστολή 
των λογαριασμών στους καταναλωτές και έκδοση συγκε¬ 
ντρωτικών καταλόγων και έκδοση αντιγράφων των 
λογ/μών σε περίπτωση απώλειας του πρωτοτύπου. Γ. Πα¬ 
ρακολούθηση της εμπρόθεσμης πληρωμής των κατανα¬ 
λωτών και διακοπή της παροχής σε περίπτωση καθυστέ¬ 
ρησης της πληρωμής. 

16. Συγκέντρωση παραγγελιών για αγορές εξοπλισμού 
και υλικών όλων των τμημάτων. 

17. Εισήγηση για αγορά νέων υλικών και ανταλλακτικών 
μηχανημάτων. 

18. Συνεννοήσεις με τους προμηθευτές για την εκτέλε¬ 
ση των παραγγελιών. 

19. Παραλαβή παραγγελθέντων υλικών και μηχανημά¬ 
των. 

20. Τήρηση αρχείου αγορών, προμηθευτών. 

21. Τήρηση βιβλίου αποθήκης. 

22. Πληροφόρηση των τμημάτων της επιχείρησης για 
τυχόν νέες αγορές. 

Άρθρο 6 

Διάρθρωση - Αρμοδιότητες Τεχνικής Υπηρεσίας 

Τηντεχνική υπηρεσία απαρτίζουν τα κάτωθι τμήματα: 

1 .Τμήμα μελετών και κατασκευών έργων. 

2. Τμήμα λειτουργίας και συντήρησης δικτύων. 

3. Τμήμα ηλεκτρομηχανολογικού εξοπλισμού. 

Α. Στην αρμοδιότητα του τμήματος μελετών και κατα¬ 
σκευών περιλαμβάνονται: 

1. Προετοιμασία των βραχυπρόθεσμων, μεσοπρόθε- 

σμων κατασκευαστικών προγραμμάτων της ΔΕΥΑΚΙ και 
σύνταξη τεχνικοοικονομικών μελετών. 

2. Παρακολούθηση της υλοποίησης των διαφόρων ε¬ 
πενδυτικών προγραμμάτων. Καθορισμός των τεχνικών 
προδιαγραφών που θα χρησιμοποιηθούν στην μελέτη, 
στην κατασκευή και στη λειτουργία των έργων. Συνεχής 
ενημέρωση και βελτίωσή τους 

3. Ετοιμασία οικονομικών εκτιμήσεων, κοστολογήσεων 
και επικαιροποίηση προϋπολογισμών για τα διάφορα ε¬ 
πενδυτικά προγράμματα της ΔΕΥΑΚΙ, τη λειτουργία των 
δικτύων και την κατασκευή των έργων. 

4. Παρακολούθηση της εφαρμογής των παραπάνω ε¬ 
κτιμήσεων και συνεχής βελτίωσή τους. 

5. Έλεγχος των οικονομικών μεγεθών που προτείνονται 
από τις διάφορες μελέτες. 

6. Εισήγηση στο δ/ντή της ΔΕΥΑΚΙ περί του τρόπου δη- 
μοπράτησης, σύνταξης των συμβατικών τευχών για τις 
διάφορες μελέτες και έργα. 

7. Διενέργεια διαγωνισμού για μελέτες προμηθειών και 
κατασκευών. 

8. Προετοιμασία και παρακολούθηση των χρονοδια¬ 
γραμμάτων κατασκευή των διαφόρων έργων. 

9. Συντονισμός με έργα που εκτελούνται από άλλους 
φορείς (ΟΤΑ, Δημόσιο, Επιχειρήσεις Κοινής Ωφέλειας 
κλπ). 

10. Εισήγηση στον Δ/ντή της ΔΕΥΑΚΙ σχετικά με την 
προσωρινή και οριστική παραλαβή των έργων. 

11. Εντολές πληρωμής των μελετητών και εργολάβων 
προς το λογιστήριο. 

12. Σύνταξη μελετών από το προσωπικό του τμήματος. 

13. Επίβλεψη των μελετών και έλεγχος της εφαρμογής 
των σχετικών προδιαγραφών και χρονοδιαγραμμάτων. 

14. Εισήγηση στο δ/ντή της ΔΕΥΑΚΙ σχετικά με την έ¬ 
γκριση μελέτης. 

15. Επίβλεψη των εργασιών που εκτελούνται από τη 
ΔΕΥΑΚΙ ή από εργολάβους. Έλεγχος της εφαρμογής των 
επιθυμητών προδιαγραφών και χρονοδιαγραμμάτων ό¬ 
πως προτάθηκαν από τις σχετικές μελέτες. 

Β. Στην αρμοδιότητα του τμήματος λειτουργίας και συ¬ 
ντήρησης των δικτύων ύδρευσης - αποχέτευσης περι¬ 
λαμβάνονται: 

1. Η εκτέλεση εργασιών συντήρησης και η λειτουργία 
των δικτύων ύδρευσης - αποχέτευσης σύμφωνα με τον 
προγραμματισμό. 

2. Η επίλυση των προβλημάτων και επισκευή βλαβών 
που εμφανίζονται κατά τη λειτουργία των δικτύων 

3. Η κατασκευή μικρών έργων απαραίτητων για την ~ 
λύτερη εξυπηρέτηση των δημοτών. 

4. Η κατασκευή των συνδέσεων. 

5. Η εισήγηση για αγορά υλικών στο δ/ντή της επιχείρη¬ 
σης. 

6. Η τήρηση λεπτομερούς αρχείου εργασιών συντήρη¬ 
σης επισκευών, κατασκευών. 

7. Η τήρηση αρχείου λειτουργικών και οικονομικών 
στοιχείων από τις εργασίες λειτουργίας, συντήρησης και 
κατασκευής δικτύων (στοιχεία κοστολόγησης). 

8. Εκπόνηση προγράμματος ποσοτήτων των διαφόρων 
υλικών της αποθήκης. 

9. Πληροφόρηση των υπολοίπων υπηρεσιών της επιχεί¬ 
ρησης όποτε απαιτείται. 

10. Παρακολούθηση αποθεμάτων νερού, έλεγχος και 
ρύθμιση παροχών και πιέσεων του δικτύου ύδρευσης και 
συνεργασία με το προσωπικό φυλακής του εργοστασίου 


αφαλάτωσης για τον παραλληλισμό στοιχείων μεταξύ της 
ημερήσιας κατανάλωσης. 

Γ. Στην αρμοδιότητα του τμήματος ηλεκτρομηχανολο- 
γικού εξοπλισμού περιλαμβάνονται: 

1. Διαμόρφωση προγράμματος λειτουργίας και συντή¬ 
ρησης του εργοστασίου αφαλάτωσης, σύμφωνα με τις 
τεχνικές οδηγίες και τις ανάγκες παραγωγής. 

2. Διαμόρφωση προγράμματος λειτουργίας και συντή¬ 
ρησης των εγκαταστάσεων επεξεργασίας των λυμάτων 
σύμφωνα με τις τεχνικές οδηγίες του κατασκευαστή. 

3. Λειτουργία, προγραμματισμός και εκτέλεση εργα¬ 
σιών συντήρησης του Η/Μ εξοπλισμού των αντλιοστα¬ 
σίων λυμάτων της επιχείρησης. 

4. Η λύση των εκτάκτωνπροβλημάτων συντήρησης είτε 
με τη συνεργασία άλλων επιχειρησιακών μονάδων της 
ΔΕΥΑΚΙ είτε με την ανάθεση σχετικών εργολαβιών. 

5. Η εισήγηση για αγορά υλικών, χημικών και ανταλλα¬ 
κτικών στο δ/ντή της επιχείρησης. 

6. Η συνεχής παρακολούθηση των χαρακτηριστικών 
του νερού σε όλα τα στάδια επεξεργασίας του στο εργο¬ 
στάσιο αφαλάτωσης με τη τήρηση ημερολογίου και πινά¬ 
κων ελέγχου των παραμέτρων λειτουργίας. 

7. Η συνεχής παρακολούθηση των χαρακτηριστικών 
των λυμάτων τόσο στην είσοδο όσο και στην έξοδο των ε¬ 
γκαταστάσεων επεξεργασίας. 

8. Η χημική, φυσική και μικροβιολογική ανάλυση των 
δειγμάτων πόσιμου νερού και των βιομηχανικών αποβλή¬ 
των από δείγματα που θα συλλέγει από τις εγκαταστάσεις 
αφαλάτωσης και βιολογικού καθαρισμού, αλλά και από 
διάφορες περιοχές των δικτύων της πόλης. 

9. Η τήρηση αρχείου λειτουργικών και οικονομικών 
στοιχείων σχετικά με την εκτέλεση εργασιών λειτουργίας 
και συντήρησης του εργοστασίου αφαλάτωσης, των ε¬ 
γκαταστάσεων μεταφοράς και επεξεργασίας των λυμά¬ 
των. 

10. Η παρουσίαση των αποτελεσμάτων λειτουργίας και 
συντήρησης των παραπάνω στον διευθυντή της ΔΕΥΑΚΙ 
σε χρονικά διαστήματα που θα καθορίζονται από το Δ.Σ. 
της ΔΕΥΑΚΙ ή όταν ζητηθεί σχετικά από τον δ/ντή. 

Δ. Στην αρμοδιότητα του Τμήματος Διαχείρισης Απορ¬ 
ριμμάτων περιλαμβάνονται 

α) Η συγκέντρωση, μεταφορά και διάθεση των απορ¬ 
ριμμάτων στο Χώρο Υγειονομικής Ταφής των. 

β) Η καθαριότητα των δημοτικών και λοιπών κοινοχρή¬ 
στων χώρων καθώς επίσης και των ακτών του νησιού. 


Άρθρο 7 

Θέσεις προσωπικού κατά υπηρεσίες, 
Τμήματα, βαθμίδα, εκπαίδευση 




Θέσεις Βαθμ.Εκπ/σης 

1) 

ΓΕΝΙΚΗ ΔΙΕΥΘΥΝΣΗ 

2 



Α) 

Διευθυντής ΔΕΥΑΚ 

1 

Πτυχ. 

Π.Ε. 

Β) 

Γ ραμματέας - δακτυλογράφος 

1 

» 

Δ.Ε. 

2) 

ΟΙΚΟΝΟΜΙΚΗ - ΔΙΟΙΚΗΤΙΚΗ Δ/ΝΣΗ 

2 



Α) 

Λογιστής - Ταμίας 

1 

Τ.Ε. 


Β) 

Διοικητικός Καταμετρητής 

1 

» 

Δ.Ε. 

3) 

ΤΕΧΝΙΚΗ ΔΙΕΥΘΥΝΣΗ 

6 



3Α) 

Τμήμα μελετών και έργων 




Α) 

Μηχανολόγος - Μηχανικός 

1 

» 

Π.Ε. 

3Β) Τμήμα λειτουργίας και συντήρησης 





δικτύων 

4 



Α) 

Τεχνίτης ύδρευσης 

1 

>> 

Δ.Ε. 

Β) 

Τεχνίτης αποχέτευσης 

1 

Πτυχ. Δ.Ε. 

Π 

Εργάτης 

1 

»» Υ.Ε. 

Δ) 

Διαχειριστής μηχανημάτων 

1 

»> Δ.Ε. 

3Γ) Τμήμα Ηλεκτρομηχανολογικού 




εξοπλισμού 

1 


Α) 

Πρακτικός Ηλεκτρολόγος 

1 

» Δ.Ε. 

3Δ) Τμήμα Διαχείρισης Απορριμμάτων 

7 


Α) 

Οδηγός Απορριμματοφόρου 

1 

» Δ.Ε. 

Β) 

Εργάτες καθαριότητας 

6 

» Υ.Ε. 


ΣΥΝΟΛΟ 17 


Άρθρο 8 

Προσόντα προσλήψεως 

1. Για την πληρωμή των θέσεων του άρθρου 7 του πα¬ 
ρόντος απαιτούνται τα εκάστοτε για τους μόνιμους Δη¬ 
μοτικούς υπαλλήλους προβλεπόμενα γενικά προσόντα 
διορισμού πλην του ανωτάτου και κατωτάτου ορίου ηλι¬ 
κίας που ορίζεται από 21-45 και εν έλλειψη υποψηφίων 
με το όριο τούτο, ορίζεται μέχρι 55. 

2. Τα ειδικά και ιδιαίτερα προσόντα του ανωτέρω προ¬ 
σωπικού ορίζονται ως ακολούθως: 

Α. Γενική Διεύθυνση 

1. Δ/ντής ΔΕΥΑΚΙ ΠΕ 
Βασικά προσόντα: 

Πτυχίο (ή δίπλωμα) ανωτάτης σχολής του εσωτερικού ή 
εξωτερικού (με αναγνωρισμένο πτυχίο ή δίπλωμα από το 
Ελληνικό Δημόσιο) μέλοςτουΤ.Ε.Ε.ητου Οικονομικού Ε¬ 
πιμελητηρίου Ελλάδος με μια από τις ακόλουθες ειδικό¬ 
τητες: 

- Μηχανολόγος Μηχανικός 

- Οικονομολόγος 

Πενταετής απασχόληση στην ειδικότητά του. 

Ιδιαίτερα προσόντα: 

α. Η αποδεδειγμένη πολυετής υπηρεσία στη διαχείριση 
συστημάτων υδρεύσεως - αποχετεύσεως. 

β. Η αποδεδειγμένη εμπειρία σε κατασκευή ή επίβλεψη 
υδραυλικών έργων προκειμένου περί οικονομολόγου η α¬ 
ποδεδειγμένη πολυετής προϋπηρεσία σε υπεύθυνη διοι¬ 
κητική βάση ιδιωτικής επιχειρήσεως ή δημοσίας επιχει- 
ρήσεως ή δημοσίου οργανισμού ή Ο.Τ.Α. 

γ. Η αποδεδειγμένη εμπειρία στην λειτουργία και συ¬ 
ντήρηση μεγάλων βιομηχανικών μονάδων, ειδικότερα 
στον τομέα της επεξεργασίας του νερού, 
δ. Βασικές γνώσεις ηλεκτρονικού υπολογιστή, 
ε. Γνώση μιας ξένης γλώσσας. 

2. Γραμματέας - Δακτυλογράφος. 

Βασικά προσόντα. 

Απολυτήριο Γενικού Λυκείου η Εξαταξίου Γυμνασίου. 
Βασικές Γνώσεις Ηλεκτρονικού υπολογιστή. 

Ιδιαίτερα προσόντα 
Γνώση μίας ξένης γλώσσας. 

Προϋπηρεσία σε εργασία γραφείου. 

Β. Οικονομικές - Διοικητικές Υπηρεσίες 
1. Λογιστής - Ταμίας 
Βασικά προσόντα: 

α. Πτυχίο ανώτερης οικονομικής σχολής του εσωτερι¬ 
κού ή εξωτερικού (με αναγνωρισμένο πτυχίο από το Ελ¬ 
ληνικό Δημόσιο). 

β. ικανοποιητική εμπειρία στη τήρηση λογιστικών βι¬ 
βλίων Γ κατηγορίας και σε διπλογραφικό λογιστικό σύ¬ 
στημα. 


Ιδιαίτερα προσόντα: 

α. εμπειρία σε θέματα οικονομικού σχεδιασμού, ανάλυ¬ 
σης και εφαρμογών μηχανογραφικών συστημάτων 
β. γνώση μιας ξένης γλώσσας 
γ. γνώσεις δημοσίου λογιστικού. 

2. Καταμετρητής - Διοικητικό 
Βασικά προσόντα: 

Απολυτήριο τεχνικού - επαγγελματικού ή Γ ενικού Λυ¬ 
κείου ή εξατάξιου γυμνασίου ή τεχνικής επαγγελματικής 
σχολής μέσης εκπαίδευσης 
Ιδιαίτερα προσόντα 
Σχετική εμπειρία σε παρόμοια εργασία 
Γ. Τεχνική Διεύθυνση 
Γ.1 Τμήμα Μελετών και Έργων 
1. Μηχανολόγος Μηχανικός 
Βασικά προσόντα: 

Πτυχίο ή δίπλωμα ανωτάτης σχολής του εσωτερικού ή 
εξωτερικού (με αναγνωρισμένο πτυχίο ή δίπλωμα από το 
Ελληνικό Δημόσιο), μέλος του Τ.Ε.Ε. 

Επαρκής εμπειρία στη μελέτη, κατασκευή και επίβλεψη 
δημοσίων έργων. 

Ιδιαίτερα προσόντα: 

α. επαρκή εμπειρία στην λειτουργία συστημάτων ύ¬ 
δρευσης και αποχέτευσης 
β. γνώση μιας ξένης γλώσσας 
γ. βασικές γνώσεις ηλεκτρονικού υπολογιστή. 

Γ.2 Τμήμα λειτουργίας και συντήρησης δικτύων. 

1. Τεχνίτης Ύδρευσης 
Ειδικά προσόντα 

Απόφοιτος μέσης Τεχνικής Σχολής, ή με δετή τουλάχι¬ 
στον αποδεδειγμένη εμπειρία σαν υδραυλικός 

2. Τεχνίτης Αποχέτευσης 
Ειδικά προσόντα 

Απόφοιτος μέσης Τεχνικής Σχολής, ή με δετή τουλάχι¬ 
στον αποδεδειγμένη εμπειρία σαν υδραυλικός 

3. Χειριστής μηχανημάτων 
Ειδικά προσόντα 

Απόφοιτος μέσης Τεχνικής Σχολής ή απόφοιτος υπο¬ 
χρεωτικής εκπαίδευσης 
Ιδιαίτερα προσόντα: 

Άδεια χειρισμού αντίστοιχης κατηγορίας οχήματος Ε¬ 
παρκής εμπειρία 

4. Εργάτης 
Ειδικά προσόντα: 

Απολυτήριο Δημοτικού Σχολείου ή 3ης Γυμνασίου. 

Γ.3 Τ μήμα ηλεκτρομηχανολογικού εξοπλισμού 
1. Πρακτικός Ηλεκτρολόγος 
Βασικά προσόντα: 

Απόφοιτος μέσης Τεχνικής Σχολής, Ειδικότητα Ηλε¬ 
κτρολόγου ή 1 θετή τουλάχιστον εμπειρία. 

Ιδιαίτερα προσόντα: 

Άδεια εγκατάσταση ηλεκτρ. Εγκαταστάσεων. 

Δ. Τ μήμα διαχείρισης απορριμμάτων 

1. Οδηγός απορριμματοφόρου 
Βασικά προσόντα: 

Απόφοιτος Μέσης τεχνικής σχολής ή υποχρεωτικής εκ¬ 
παίδευσης. 

Άδεια χειρισμού αντίστοιχης κατηγορίας οχήματος 
Ιδιαίτερα προσόντα: 

Επαρκής εμπειρία 

2. Εργάτες Καθαριότητας 
Βασικά προσόντα: 

Απολυτήριο Δημοτικού σχολείου ή 3ης Γ υμνασίου. 

Άρθρο 9 

Μισθοδοσία προσωπικού (τακτικού - εκτάκτου) 

1. Το τακτικό μόνιμο προσωπικό δημοσίου δικαίου που 
προέρχεται με απόσπαση ή μετάταξη από το Δήμο Ιητών 
θα εξακολουθήσει να αμείβεται σύμφωνα με το μισθολό¬ 
γιο των μονίμων δημοτικών υπαλλήλων. 

2. Το τακτικό, μόνιμο και έκτακτο προσωπικό με σύμβα¬ 
ση εξαρτημένης εργασίας ιδιωτικού δικαίου που εργάζε¬ 
ται στην ΔΕΥΑΚΙ, θα αμείβεται σύμφωνα με την συλλογι¬ 
κή σύμβαση εργασίας της ΠΟΕ - ΔΕΥΑ, εκτός και εάν με 
αίτηση του ο εργαζόμενος ζητήσει να αμείβεται με την 
κλαδική σύμβαση της ειδικότητάς του. 

3. Οι αποδοχές κάθε εργαζόμενου είναι τουλάχιστον ί¬ 
σες με τις ελάχιστες καθοριζόμενες, σύμφωνα με τα πα¬ 
ραπάνω. 

4. Στους εργαζόμενους που μετακινούνται με εντολή 
της ΔΕΥΑΚΙ εκτός έδρας, καταβάλλονται οδοιπορικά έξο¬ 
δα και αποζημιώσεις σε ύψος τουλάχιστον ίσο με αυτό 
που ορίζεται από τις διατάξεις της κείμενης νομοθεσίας. 
Οι προϋποθέσεις, οι όροι και οι διαδικασίες καταβολής 
τους καθορίζονται με απόφαση του Δ.Σ. της ΔΕΥΑΚΙ. 

5. Στον διευθυντή της επιχείρησης καθώς και στους 
προϊσταμένους των Υπηρεσιών μπορεί μετά από σχετική 
απόφαση του Δ.Σ. να χορηγείται επίδομα υπευθυνότητας 
μέχρι 20% επί του βασικού μισθού. Σε εργαζόμενο εξάλ¬ 
λου, που αναλαμβάνει προσωρινά πρόσθετα καθήκοντα, 
μπορεί η Επιχείρηση να καταβάλει έκτακτες αποδοχές σε 
ύψος εύλογο και ανάλογο με την πρόσθετη εργασία του 
και σύμφωνα με διαδικασία που το Δ.Σ. καθορίζει. 

6. Το προσωπικό δεν δικαιούται καμιάς πρόσθετης α¬ 
μοιβής σε είδος ή χρήμα, πέραντων οριζομένων στον πα¬ 
ρόντα Οργανισμό και τις σχετικές συλλογικές ή κλαδικές 
συμβάσεις εργασίας. 

Άρθρο 10 

Κοινωνική πρόνοια - επιδόματα - άδειες 

1. Σε όλο το τεχνικό προσωπικό ειδικοτήτων της τεχνι¬ 
κής υπηρεσίας, καθώς και στους καταμετρητές υδρομε¬ 
τρητών, χορηγείται επίδομα ανθυγιεινής και επικίνδυνης 
εργασίας για μεν το προσωπικό Δ.Δ. σύμφωνα με τα ι- 
σχύοντα για τους μόνιμους Δημοτικούς Υπαλλήλους, για 
Δετό προσωπικό με σχέση Ι.Δ. σύμφωνα με τις διατάξεις 
των εκάστοτε Σ.Σ.Ε. της ΠΟΕ - ΔΕΥΑ ή των κλαδικών συμ¬ 
βάσεων. 

2. Στους εργαζόμενους του προηγούμενου εδαφίου 1, 
χορηγούνται τα περιλαμβανόμενα στην Σ.Σ.Ε. της ΠΟΕ - 
ΔΕΥΑ είδη ατομικής προστασίας, σύμφωνα και με τις δια¬ 
τάξεις του Ν. 1568/85. Η επιχείρηση μετά από συμφωνία 
με τους εργαζόμενους μπορεί να καταβάλειτην αξία τους 
σε χρήμα. 

3. Στους εργαζόμενους του προηγούμενου εδαφίου 1, 
χορηγείται ποσότητα γάλακτος 1 II. ημερησίως. Η επιχεί¬ 
ρηση μετά από συμφωνία με τους εργαζόμενους μπορεί 
να καταβάλει την αξία τους σε χρήμα. 

4. Σε κάθε εργαζόμενο η επιχείρηση μπορεί να χορηγεί 
κατά την κρίση του Δ.Σ. μετά από αίτηση του ενδιαφερο¬ 
μένου, προκαταβολή που δεν θα ξεπερνά το ποσό των α¬ 
ποδοχών τριών μηνών. Το ποσό αυτό θα συμψηφίζεται α- 
τόκως από μισθούς 12 μηνών. Η προκαταβολή αυτή δύ- 
ναται να ζητηθεί μία φορά κάθε τρία χρόνια. 

5. Για τις άδειες του προσωπικού και το χρόνο εργασίας 


ισχύουν οι διατάξεις της εργατικής νομοθεσίας για το 
προσωπικό Ι.Δ. ενώ για το προσωπικό Δ.Δ. ότι προβλέ¬ 
πουν οι διατάξεις του Δημοσίου και Κοινοτικού Κώδικα. 

6. Το ωράριο εργασίας του προσωπικού της ΔΕΥΑΚΙ ο¬ 
ρίζεται σύμφωνα με το αντίστοιχο του Δήμου Ιητών. 

7. Οι ώρες ενάρξεως και λήξεως της εργασίας του ερ- 
γατοτεχνικού προσωπικού ορίζονται αναλόγως των συν¬ 
θηκών και του τύπου απασχόλησης από τον δ/ντή υπηρε¬ 
σιών, τηρουμένων των διατάξεων της εργατικής νομοθε¬ 
σίας. 

Άρθρο 11 

Κατάταξη προσωπικού 

Το προσωπικό της ΔΕΥΑΚΙ διακρίνεται σε τακτικό και έ¬ 
κτακτο 

1. Τακτικό προσωπικό είναι αυτό που κατέχει θέσεις ερ¬ 
γασίας, οι οποίες προβλέπονται στον Ο.Ε.Υ. και συνδέε¬ 
ται με την επιχείρηση είτε με σχέση εργασίας Δ.Δ. (αφο¬ 
ρά το προσωπικό που αποσπάστηκε ή μετατάχθηκε από 
το Δήμο Ιητών), είτε με σχέση εργασίας Ι.Δ. αορίστου 
χρόνου. 

2. Έκτακτο προσωπικό είναι αυτό που προσλαμβάνεται 
από την ΔΕΥΑΚΙ, για την κάλυψη παροδικών και εκτάκτων 
αναγκών και συνδέεται με την επιχείρηση με σχέση εργα¬ 
σίας ιδιωτικού δικαίου ορισμένου χρόνου ή σύμβαση ορι¬ 
σμένου έργου. 

Άρθρο 12 

Πρόσληψη προσωπικού 

1. Η πλήρωση των κενών και κενουμένων θέσεων.ενερ- 
γείται ύστερα από απόφαση του Δ.Σ. και ύστερα από ει¬ 
σήγηση του δ/ντή της ΔΕΥΑΚΙ. 

2. Οι προσλήψεις γίνονται σύμφωνα με την κείμενη νο¬ 
μοθεσία, περί προσλήψεων στις Δημοτικές Επιχειρήσεις. 

3. Ως κριτήρια επιλογής υποψηφίων θεωρούνται και τα 
ιδιαίτερα προσόντα που προβλέπονται στο άρθρο 8 του 
παρόντος Ο.Ε.Υ. 

Άρθρο 13 

Διαδικασία πρόσληψης προσωπικού 

1. Η προκήρυξη των θέσεων δημοσιεύεται υποχρεωτικά 
σε τοπική εφημερίδα του Δήμου Ιητών και στον πίνακα α¬ 
νακοινώσεων του Δημαρχιακού Μεγάρου ή όπου αλλού 
ορίζεται από την σχετική νομοθεσία, περί προσλήψεως 
στις Δημοτικές Επιχειρήσεις. 

2. Οι υποψήφιοι εντός τις νόμιμης προθεσμίας από την 
ημερομηνία της δημοσίευσης της προκήρυξης υποβά¬ 
λουν στην ΔΕΥΑΚΙ αίτηση στην οποία επισυνάπτουν τα α- 
παιτούμενα δικαιολογητικά. 

3. Με απόφαση του Δ.Σ. της ΔΕΥΑΚΙ καθορίζονται, το 
περιεχόμενο της προκήρυξης των θέσεων, ο τύπος της αί¬ 
τησης και τα απαιτούμενα δικαιολογητικά που θα υποβά¬ 
λουν οι υποψήφιοι, τα κατά περίπτωση απαραίτητα και 
προαιρετικά προσόντα των υποψηφίων, και το προσωπι¬ 
κό της ΔΕΥΑΚΙ που θα είναι αρμόδιο για την χορήγηση, 
την παραλαβή και την ταξινόμηση των αιτήσεων. 

Άρθρο 14 
Περί πρόσληψης 

Με απόφαση του Προέδρου του Δ.Σ. της ΔΕΥΑΚΙ και με 
βάση τον πίνακα κατάταξης των αιτούντων σύμφωνα με 

την κείμενη νομοθεσία περί προσλήψεων στις Δημοτικές 
Επιχειρήσεις διορίζονται οι επιτυχόντες υποψήφιοι, η θέ¬ 
ση την οποία καθορίζεται η θέση την οποία καταλαμβά¬ 
νουν, οι αποδοχές τους σύμφωνα με τα προβλεπόμενα 
στο άρθρο 9 του παρόντος Ο.Ε.Υ. και η ημερομηνία κατά 
την οποία πρέπει να παρουσιασθούν για την ανάληψη της 
εργασίας τους. 

Η απόφαση κοινοποιείται στους επιτυχόντες υποψήφι¬ 
ους με συστημένη ταχυδρομική επιστολή. 

Άρθρο 15 

Ανάκληση προσλήψεως 

Η απόφαση προσλήψεως ανακαλείται αν ο προσλη- 
φθείς δεν αποδέχεται αυτή είτε ρητώς είτα σιωπηρώς με 
το να μην παρουσιασθεί στην εργασία του κατά την προ¬ 
καθορισμένη ημερομηνία. Στην περίπτωση αυτή, τη θέση 
του καταλαμβάνει, με απόφαση του Δ.Σ. ο πρώτοςΑνα- 
πληρωματικός από τον πίνακα επιλαχόντων. 

Άρθρο 16 

Δοκιμαστική υπηρεσία 

1. Ο προσλαμβανόμενος υπηρετεί με σύμβαση εργα¬ 
σίας ορισμένου χρόνου 

και διανύει ετήσια δοκιμαστική υπηρεσία κατά τη διάρ¬ 
κεια της οποίας δύναται να απολυθεί με αιτιολογημένη α¬ 
πόφαση του Δ.Σ. για λόγους αναγόμενους στην υπηρε¬ 
σία. 

2. Εντός μηνός από της συμπληρώσεως της δοκιμαστι¬ 
κής υπηρεσίας το Δ.Σ., ύστερα από εισήγηση του δ/ντή υ- 
ποχρεούται να αποφανθεί αν ο προσληφθείς είναι κατάλ¬ 
ληλος προς συνέχιση της παροχής των υπηρεσιών του, 
μετατρέποντας τη σύμβαση εργασίας σε σύμβαση αορί¬ 
στου χρόνου. 

3. Ο κατά την παραπάνω παρ. 1 κριθείς απολυτέος ή α¬ 
κατάλληλος προς συνέχιση της παροχής των υπηρεσιών 
του, απολύεται υποχρεωτικά. 

Άρθρο 17 

Υπερωριακή απασχόληση 

1. Η υπερωριακή απασχόληση επιτρέπεται προς αντι¬ 
μετώπιση εκτάκτων και επειγουσών αναγκών, εφαρμόζο- 
μένωντων εκάστοτε ισχυουσών διατάξεων της εργατικής 
νομοθεσίας. 

2. Η υπερωριακή απασχόληση αποφασίζεται με αιτιο- 
λογική απόφαση του Δ.Σ. 

Άρθρο 18 

Μισθολογική εξέλιξη 

1. Οι μισθολογικές προαγωγές ενεργούνται όπως προ¬ 
βλέπει το μισθολόγιο που έχουν επιλέξει οι εργαζόμενοι 
και σύμφωνα με τον παρόντα Ο.Ε.Υ. 

2. Ουδεμία μισθολογική προαγωγή ενεργείται αν στον 
ατομικό φάκελο του μισθωτού δεν υπάρχουν τα για κάθε 
κλάδο κατηγορία και ειδικότητα απαιτούμενα αποδεικτι¬ 
κά των τυπικών προσόντων αυτού. 

3. Οι μισθολογικές προαγωγές ανακοινώνονται από το 
αρμόδιο γραφείο εγγράφως. 

Άρθρο 19 

Κωλύματα παροχής εργασίας 

1. Αποδοχές δεν οφείλονται στονπροσληφθέντα για μη 


παραχθείσα εργασία καθόλου ή εν μέρει από υπαιτιότητά 
του. 

2. Ο προσληφθείς διατηρεί ένεκα την αξίωση για απο¬ 
δοχές αν κωλύεται να εργασθεί ένεκα σπουδαίου λόγου 
κατά τα ισχύοντα στην εργατική νομοθεσία. 

3. Οποιοδήποτε ποσόν το οποίο ο προσληφθείς δικαι¬ 
ούται να λάβει διαρκούντος του κωλύματος λόγω υπο¬ 
χρεωτικής εκ του νόμου ασφαλίσεως εκπίπτεται εκ των ο- 
φειλομένων αποδοχών. 

Άρθρο 20 

Αναγγελία κωλύματος 

1. Ο προσληφθείς υποχρεούται να αναγγείλει αμελλητί 
στην υπηρεσία κάθε κώλυμα προς παροχή εργασίας ε¬ 
ντός δύο ημερών. 

2. Οσάκις κατά τις κείμενες διατάξεις δεν οφείλονται α¬ 
ποδοχές η περικοπή αυτών ενεργείται με πράξη του εντε¬ 
ταλμένου για την εκκαθάριση και πληρωμή των δαπανών 
ειδοποιημένων προς τούτο από τον προϊστάμενο της υ¬ 
πηρεσίας ανακοινώνονται δε επί απόδειξη και στον ενδια¬ 
φερόμενο. 

Άρθρο 21 
Τοποθέτηση 

1. Η τοποθέτηση του προσωπικού σε οργανική θέση διε- 
νεργείται με απόφαση του δ/ντού της ΔΕΥΑΚΙ και απαραί¬ 
τητα στη θέση για την οποία έχει προσληφθεί. Με την το¬ 
ποθέτηση του εργαζομένου σε θέση εργασίας, του γνω¬ 
στοποιούνται: 

α) το οργανόγραμμα της ΔΕΥΑΚΙ και η θέση του στην 
πυραμίδα της διοικήσεως της επιχειρήσεως. β) οι αρμο¬ 
διότητες και τα καθήκοντα του στην επιχειρησιακή-μονά¬ 
δα που εργάζεται και γ) η αναλυτική περιγραφή των ερ¬ 
γασιών του (τρόπος, χρόνος και χρονικό διάστημα των ε- 
πιμέρους εργασιών του). 

2. Με'απόφασητουΔ.Σ.τηςεπιχείρησηςτο μόνιμο προ¬ 
σωπικό που αποσπάται ή μετατάσσεται από το Δήμο Ιη- 
τών τοποθετείται, αυτοδίκαια, σε οργανική θέση αντί- 
στοιχηςτωντυπικών και ουσιαστικώνπροσόντωντου, η ο¬ 
ποία προβλέπεται από τον παρόντα Ο.Ε.Υ. 

Άρθρο 22 

Απόσπαση 

Απόσπαση του προσωπικού επιτρέπεται μόνο προς κά¬ 
λυψη εξαιρετικής ανάγκης για ένα το πολύ εξάμηνο, απο¬ 
κλεισμένης της επαναλήψεως προ της παρόδου ενός έ¬ 
τους. 

Η απόσταση ενεργείται με απόφαση του δ/ντού υπηρε¬ 
σιών. Ο αποσπώμενος λαμβάνειτις αποδοχέςτης θέσεως 
στην οποία αποσπάται εάν αυτές είναι ίσες ή ανώτερες α¬ 
πό εκείνες της θέσεως από την οποία αποσπάται. 

Άρθρο 23 
Μετακίνηση 

Απλή μετακίνηση του προσωπικού σε άλλη θέαση που 
απαιτούνται τα αυτά προσόντα γίνεται με απόφαση του 
δ/ντή της ΔΕΥΑΚΙ. 

Άρθρο 24 

Μετάταξη 

1. Η μεταβολή του κλάδου ή της κατηγορίας ή της ειδι- 

κότητας που ανήκει ο μισθωτός (μετάταξη) γίνεται από το 
Δ.Σ. της επιχείρησης ύστερα από αίτηση του ενδιαφερο¬ 
μένου και μετά από εισήγηση του δ/ντήτηςΔΕΥΑΚΙ, εφ’ ό¬ 
σον υπάρχει κενή θέση και ο μετατασσόμενος έχει τα 
προσόντα για την κάλυψη της θέσεως στην οποία μετα¬ 
τάσσεται. 

2. Ο μετατασσόμενος κατατάσσεται στο αντίστοιχο ει¬ 
σαγωγικό κλιμάκιο του κλάδου κατηγορίας και ειδικότη¬ 
τας πο υ μετατάσσεται, τίθεται δε κατά την αρχαιότητα με¬ 
τά τους κατά τον χρόνο, τούτο υπηρετούντο στο αυτό μι- 
σθολογικό κλιμάκιο. 

Άρθρο 25 
Ατομικοί φάκελοι 

Για κάθε προσλαμβανόμενο μισθωτό τηρείται ίδιος φά¬ 
κελος που περιλαμβάνει όλα τα αναγκαία στοιχεία τα ο¬ 
ποία αφορούν στην εν γένει υπηρεσιακή κατάσταση. 

Άρθρο 26 

Περιπτώσεις λύσεως της συμβάσεως εργασίας 

1. Ο προσλαμβανόμενος κατά τις διατάξεις του παρό¬ 
ντος οργανισμού απολύονται και οι συμβάσεις τους κα¬ 
ταγγέλλονται σύμφωνα με τις αντίστοιχες διατάξεις της 
εργατικής νομοθεσίας. Η απόλυση ενεργείται με απόφα¬ 
ση του προέδρου του Δ.Σ. ή του εξουσιοδοτημένου από 
αυτόν οργάνου της επιχειρήσεως. 

2. Η σύμβαση εργασίας των εργαζομένων στηνΔΕΥΑΚΙ 
λύεται για τους παρακάτω ενδεικτικούς και όχι περιορι¬ 
στικούς λόγους: α) με καταγγελία της σύμβασης εργα¬ 
σίας εκ μέρους του εργαζόμενου, β) αυτοδίκαια, με την 
συμπλήρωση των προϋποθέσεων όπως ο νόμος ορίζει, γ) 
με τον θάνατο του εργαζομένου, δ) με την αδικαιολόγητη 
ή αυθαίρετη απουσία - του εργαζόμενου από την εργασία 
του πέρα από πέντε ημέρες. Στην περίπτωση αυτή, θεω¬ 
ρείται ότι η σύμβαση εργασίας λύεται με υπαιτιότητα του 
εργαζόμενου. Η αδικαιολόγητη και αυθαίρετη απουσία, 
έστω και μικρότερη από πέντε ημέρες, που γίνεται όμως 
κατ’ επανάληψη, μπορεί να θεωρηθεί βασικός λόγος για 
καταγγελία της σύμβασης εργασίας από την επιχείρηση, 
ε) με καταγγελία της σύμβασης εργασίας εκ μέρους της 
ΔΕΥΑΚΙ για σοβαρούς και μόνο λόγους. 

Άρθρο 27 

Πρόσληψη έκτακτου προσωπικού 

1. Από την επιχείρηση δύναται να προσλαμβάνεται προ¬ 
σωπικό με σύμβαση ιδιωτικού δικαίου για την αντιμετώπι¬ 
ση κατεπειγουσών υπηρεσιακών αναγκών εμφανιζομέ- 
νων στις περιπτώσεις: α) Κενώσεως θέσεων και μέχρι 
πληρώσεως αυτών εφόσον έχει κινηθεί η νόμιμη διαδικα¬ 
σία για την πλήρωσή τους, β) απουσίας τακτικού προσω¬ 
πικού λόγω αδειών (κανονικών, κυήσεως και τοκετού, α¬ 
δικαιολογήτου απουσίας κλπ) και για το αντίστοιχο χρονι¬ 
κό διάστημα, γ) καλύψεως εποχιακών ή άλλων 
περιοδικών αναγκών που δεν εμπίπτουν στις με στοιχεία 
α. και β. περιπτώσεις και μέχρι 5 μήνες κατ’ ανώτατο όριο 
το χρόνο. 

2. Η πρόσληψη γίνεται με απόφαση του προέδρου του 
Δ.Σ. Η επιλογή γίνεται ελεύθερα κατά την κρίση του προ¬ 
έδρου του Δ.Σ. χωρίς διαδικασία. Η σύμβαση εργασίας 
λογίζεται καταρτισθείσα από της αναλήψεως υπηρεσίας 
και λύεται αυτοδίκαια όταν λήξει ο χρόνος διάρκειάςτης. 


3. Η διάρκεια της σύμβασης εργασίας του έκτακτου 
προσωπικού καθορίζεται με απόφαση του Δ.Σ. της ΔΕΥΑ- 
ΚΙ σύμφωνα με τις συγκεκριμένες ανάγκες της επιχείρη¬ 
σης. Στη σχετική σύμβαση ανάθεσης θα καθορίζονται ο 
χρόνος, το ακριβές αντικείμενο, το ύψος της αμοιβής, κα¬ 
θώς και οι λοιποί όροι για την εκτέλεση της αντίστοιχης 
εργασίας. 

4. Σε περίπτωση που προσλαμβάνεται έκτακτο προσω¬ 
πικό για την κατασκευή ορισμένου έργου και λήγει αυτο¬ 
δίκαια με την περάτωση του έργου. 

Άρθρο 28 

Διαπίστωση γνώσεως ξένης γλώσσας 

Η πλήρης γνώση μιας από τις ξένες γλώσσες Αγγλικής 
ή Γαλλικής ή Γερμανικής, διαπιστώνεται με αντίστοιχο τίτ¬ 
λο ή δοκιμασία. 

Άρθρο 29 
Ηθικές αμοιβές 

Για εξαιρετικές πράξεις περί την εκτέλεση της υπηρε¬ 
σίας και για εξαιρετική απόδοση δύναται με απόφαση του 
Δ.Σ. να απονέμονται στο προσωπικό ηθικές αμοιβές ως ε¬ 
ξής: 

1. Ευαρέσκεια 

2. Γραπτός έπαινος που ανακοινώνεται και στο υπόλοι¬ 
πο προσωπικό. 

Άρθρο 30 

Ανάθεση καθηκόντων προϊσταμένου 

1. Με αποφάσεις του προέδρου του Δ.Σ. ανατίθενται κα¬ 
θήκοντα προϊσταμένου οιασδήποτε στάθμης διοικήσεως 
σε μισθωτούς της επιχειρήσεως, με σχέση εργασίας Ι¬ 
διωτικού και Δημοσίου δικαίου τηρουμένων των διατάξε¬ 
ων των Ν. 1069/80 και 1586/86. 

2. Η κατά την προηγούμενη παράγραφο ανάθεση καθη¬ 
κόντων δεν μεταβάλλει την υπηρεσιακή κατάσταση του 
μισθωτού ο οποίος διατηρείτο μισθολογικότου κλιμάκιο 
και την οργανική του θέση της κατηγορίας και ειδικότη¬ 
τάς του. 

3. Οι μισθωτοί που τους έχουν ανατεθεί καθήκοντα 
προϊσταμένων δικαιούνται καθ’ όλη τη χρονική διάρκεια 
ασκήσεως των καθηκόντων τούτων όλων των προβλεπο- 
μένων για την οικεία θέση ειδικών επιδομάτων, που η χο¬ 
ρήγησή τους διακόπτεται με την ανάκληση της περί ανα- 
θέσεως των καθηκόντων προϊσταμένου αποφάσεως. Η 
διακοπή της καταβολής των επιδομάτων τούτων αρχίζει 
την πρώτη του επομένου μήνα από της χρονολογίας εκ- 
δόσεωςτης ανακλητικής αποφάσεως. 

Άρθρο 31 

Αναπλήρωση προϊσταμένων 

1. Διευθυντής Υπηρεσιών σε περίπτωση κενής θέσης ή 
σε περίπτωση που λείπει ή απουσιάζει ή κωλύεται ανα¬ 
πληρώνεται από ένα των προϊσταμένων των υπηρεσιών ο¬ 
ριζόμενος από τον πρόεδρο του Δ.Σ. κατά τις διατάξεις 
τουΝ. 1069/80. 

2. Προϊστάμενος υπηρεσίας σε περίπτωση κενής θέσης 
ή σε περίπτωση που λείπει ή απουσιάζει ή κωλύεται ανα¬ 
πληρώνεται από τον προϊστάμενο άλλης υπηρεσίας ή τον 
προϊστάμενο τμήματος οριζόμενο από τον δ/ντή υπηρε¬ 
σιών. 

3. Προϊστάμενος τμήματος σε περίπτωση κενής θέσης 
ή σε περίπτωση που λείπει ή απουσιάζει κωλύεται ανα¬ 
πληρώνεται από τον προϊστάμενο άλλου τμήματος οριζό¬ 
μενος από το δ/ντή υπηρεσιών. 

Άρθρο 32 

Πειθαρχικό δίκαιο - Διαδικασία 

1. Κάθε παράβαση των καθηκόντων των εργαζομένων 
με υπαίτια πράξη ή παράλειψη που μπορεί να καταλογι- 
σθεί αποτελεί πειθαρχικό αδίκημα. Ως καθήκον νοείται η 
τήρηση των διατάξεων, εγκυκλίων, οδηγιών και διαταγών 
ή υποδείξεων, που αφορούν στην υπηρεσία του εργαζο¬ 
μένου αλλά και η διαγωγή που οφείλει αυτός να τηρεί, εξ 
αιτίας της θέσης του, μέσα στην επιχείρηση. Όσο αφορά 
στο προσωπικό με σχέση εργασίας δημοσίου δικαίου, 
που προέρχεται από τον Δήμο Ιητών, εφαρμόζονται οι ε- 
κάστοτε ισχύουσες διατάξεις περί πειθαρχικού δικαίου 
των μονίμων δημοτικών υπαλλήλων εφαρμοζομένων ανα- 
λόγως. Για το επί σχέση εργασίας ιδιωτικού δικαίου προ¬ 
σωπικό της επιχείρησης εφαρμόζονται οι πιο κάτω διατά¬ 
ξεις. 

2. Μεταξύ των πειθαρχικών αδικημάτων περιλαμβάνο¬ 
νται ιδίως: α. Η δημόσια, προφορικά ή έγγραφα, άσκηση 
κριτικής των πράξεων της προϊσταμένης αρχής, που απο- 
δεικνύει έλλειψη σεβασμού ή με σκόπιμη χρήση αβάσι- 
μων επιχειρημάτων, β. Η χρησιμοποίηση τρίτων προσώ¬ 
πων για απόκτηση ή ματαίωση διαταγής της υπηρεσίας, 
γ. Η αναξιοπρεπής διαγωγή μέσα στην υπηρεσία, δ. η ρα¬ 
θυμία, αμέλεια καθώς και η ατελής ή μη έγκαιρη εκπλή¬ 
ρωση του καθήκοντος, ε. Η μη αρμόζουσα συμπεριφορά 
προς τους πολίτες, τους προϊσταμένους και λοιπούς ερ¬ 
γαζόμενους. ζ. Η αδικαιολόγητη αποχή από την εκτέλεση 
καθηκόντων, η. άρνηση ή παρέλκυση εκτέλεσης υπηρε¬ 
σίας. θ. Η χρησιμοποίηση της θέσηςτου για εξυπηρέτηση 
ιδιωτικών συμφερόντων ή προσώπου που πρόσκεινται σ’ 
αυτόν, ι. Κάθε πράξη ή παράλειψη που προέρχεται από 
δόλο ή βαρεία αμέλεια, η οποία αν και κατά τους τύπου εί¬ 
ναι νόμιμη, μπορεί οπωσδήποτε να βλάψει ή να θέσει-σε 
κίνδυνο τα συμφέροντα της επιχείρησης. 

3. Πειθαρχικές ποινέςια. έγγραφη επίπληξη, β. πρόστι¬ 
μο μέχρι τις αποδοχές ενός μηνός.Το πρόστιμο αποτελεί 
έσοδο της επιχείρησης. 

4. Πειθαρχική ποινή επιβάλλεται, εφόσον δεν δικαιολο¬ 
γείται καταγγελία της σύμβασης εργασίας για σπουδαίο 
λόγο. 


5. Πειθαρχική δικαιοδοσία ασκούν: α. οι πειθαρχικώς 
προϊστάμενοι, β. το Διοικητικό Συμβούλιο της επιχείρη¬ 
σης 

6. Πειθαρχικώς προϊστάμενοι είναι ο ΠρόεδροςτουΔ.Σ. 
της επιχείρησης, ο γενικός Διευθυντής και οι προϊστάμε¬ 
νοι διεύθυνσης ή αυτοτελούς τμήματος ή υπηρεσίας για 
τους υπαγόμενους σ' αυτούς. 

7. Την ποινή της επίπληξης μπορούν να επιβάλλουν όλοι 
οι πειθαρχικώς προϊστάμενη. Την ποινή του προστίμου 
μπορεί να επιβάλουν ο γενικός διευθυντής και ο προϊστά¬ 
μενος αυτοτελούς τμήματος μέχρι τις αποδοχές 15 ημε¬ 
ρών. Ο πρόεδρος του Δ.Σ. της επιχείρησης μπορεί να επι¬ 
βάλλει την ποινή προστίμου μέχρι τις αποδοχές του μη¬ 
νάς. 

8. Οι πειθαρχικές ποινές των μονομελών πειθαρχικών 
οργάνων υπόκεινται σε έφεση που ασκείται μόνο από αυ¬ 
τόν, που τιμωρήθηκε μέσα σε προθεσμία 15 ημερών από 
την κοινοποίηση της πειθαρχικής ποινής. Η έφεση και η 
προθεσμία για την άσκηση της αναστέλλουν την εκτέλε¬ 
ση της απόφασης. Αρμόδιο όργανο για την εκδίκαση της 
έφεσης είναι το διοικητικό συμβούλιο της επιχείρησης. 

9. Κανείς δεντιμωρείταιπειθαρχικά προτού κληθεί σε α¬ 
πολογία. 

Άρθρο 33 

Μεταβατικές διατάξεις 

Όπου στον παρόντα Οργανισμό εσωτερικής Υπηρεσίας 
ή σε σχετική με την λειτουργία της ΔΕΥΑΙ νομολογία δεν 
αναφέρεται ρητώς το όργανο που έχει οιανδήποτε δικαι¬ 
οδοσία νοείται το Διοικητικό Συμβούλιο της επιχείρησης. 

Άρθρο 34 

Η ισχύς του παρόντος Ο.Ε.Υ. άρχεται απάτης έγκρισής 
του κατά τις κείμενες διατάξεις. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της ΔΕΥΑΚΙ το ύψος 
της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 6 Ιουλίου 1998 
Ο Γ ενικός Γ ραμματέας Περιφέρειας κ.α.α. 

Η Γ ενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 

